b'\n_START_ARTICLE_\nSteve Wynn\n_START_PARAGRAPH_\nSteve Wynn (f\xc3\xb8dt 21. februar 1960) er en amerikansk musiker. Steve Wynn blev f\xc3\xb8dt i Californien og spillede i forskellige college-bands inden han slog igennem med Dream Syndicate (1981-89). Siden har han v\xc3\xa6ret medlem af Gutterball (1993-95) og v\xc3\xa6ret frontfigur i mange bandkonstellationer. Herunder The Baseball Project, hvor han bl.a. spiller sammen med Peter Buck fra R.E.M. og senest med det gendannede Dream Syndicate._NEWLINE_Steve Wynn har givet talrige koncerter i Danmark. F\xc3\xb8rst med Dream Syndicate p\xc3\xa5 Roskilde Festivalen i 1986 og 1987, dern\xc3\xa6st som solist, med Gutterball og med mange af sine bands. Seneste koncert var p\xc3\xa5 Posten i Odense i oktober 2008, hvor han med The Dragon Bridge Orchestra optr\xc3\xa5dte for et lille men begejstret publikum. Denne koncert kan, i lighed med flere hundrede andre, findes p\xc3\xa5 Steve Wynns hjemmeside, idet han opfordrer publikum til at optage koncerterne og siden dele optagelserne med andre fans.'